Motî:fornaivyî - Wikipedia

# Motî:fornaivyî

### Èn årtike di Wikipedia.

fornaivyî (codjowaedje) [v.s.c.] 1. naivyî sins sawè vierner, tot djåzant d' on batea, d' ene sacwè ki flote so l' aiwe. Asteure, po rariver e bon poirt, n' ont pus k' a s' leyî fornaivyî, dizo air, tot sotnant l' vwele, ki tchacote å vint (L. Mahin). F. dériver, dévier. 2. (imådjreçmint) si distourner del boune voye, tot djåzant d' on redjime politike, di des disfindeus d' ene rilidjon u d' ene filozofeye. Etimolodjeye: viebe "naivyî", betchete for-, 2000. | fornaiviaedje [o.n.] 1. naiviaedje foû voye. Li fornaiviaedje politike e Liberia kiminça adon, avou, pol prumî ake, li flaxhaedje djus des "Amerikins" påzès "tribus": li rvindje di l' istwere, li cene des sclåves dislaxhîs d' Amerike, k' avént divnou, zels eto, des colnijheus (L. Mahin). F. dérive. 2. fornaiviaedje des especes u fornaiviaedje djenetike: (mot d' sincieus) candjmint di cogne, di coleur, evnd di sacwantès biesses u plantes k' ont ndalé viker lon di la k' elle estént, et s' acopler foû k' inte di zeles. F. dérive génétique. 3. fornaiviaedje linwistike: (mot d' linwincieus) candjmint d' cogne d' on sourdant etimolodjike, u d' on mot, shuvant les diferins prononçaedjes des djins ki l' ont eployî.

- Dipus d' racsegnes sol fornaiviaedje des especes.
- Dipus d' racsegnes sol fornaiviaedje linwistike.

Prin del pådje «http://wa.wikipedia.org../../../f/o/r/Mot%C3%AE%7Efornaivy%C3%AE.html»

##### Views

- Årtike
- Copene
- Modêye d' asteure

##### Cweri